步虛歌
作者：陳仁玉
朝代：宋

paragraphs: 仙之來兮駕五龍，霓旌絳節泠然風。
誰歟擘脯金盤供，垂要綠髮顔如童。
五百餘載一瞬中，蓬萊水淺來何從。
蔡翁得鞭與道通，雲間遺臼墮半空。
九井丹液藏甘潼，赤明浩劫傳無窮。
坐閲成壞此故宮，宮前山色知仙蹤。
月明笙鶴歸長松，修身潔行儻可逢。
屑然爲我達帝聰，流杯□□袪盲聾。
卿雲甘露常歲豐，神仙豈必私此躬，八荒壽域仙之功。